**Informācija bezdarbniekam ar invaliditāti par pasākumu**

|  |
| --- |
| **Nodarbinātības valsts aģentūra (turpmāk –NVA) nodarbinātības speciālā budžeta ietvaros organizē aktīvo nodarbinātības pasākumu „„Pasākumi noteiktām personu grupām” bezdarbnieku ar invaliditāti nodarbināšanai uz nenoteiktu laiku” (turpmāk – Pasākums), lai veicinātu bezdarbnieku ar invaliditāti iekļaušanos sabiedrībā un iekārtošanos pastāvīgā darbā.** |

**Pasākuma ilgums:**

* **Viens mēnesis** no darba attiecību uzsākšanas dienas, ja Jums ir
  + vismaz trīs mēnešu darba pieredze pēdējo 10 gadu laikā vai
  + izglītība attiecīgajā profesijā vai
  + ja plānojat strādāt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai)
* **Divi mēneši** no darba attiecību uzsākšanas dienas, ja Jums ir mazāk nekā trīs mēnešu darba pieredze pēdējo 10 gadu laikā un nav izglītības attiecīgajā profesijā.

**Iespējamais atbalsts:**

* **Darba vadītājs** Pasākuma laikā[[1]](#footnote-2);
* **Ergoterapeita atzinums** par darba vietu un ieteikumi darba devējam tās pielāgošanai,
* **Surdotulks** Pasākuma laikā[[2]](#footnote-3);
* **Atbalsta personas pakalpojums** gada laikā kopš darba attiecību uzsākšanas[[3]](#footnote-4).

**Darba attiecības:**

Darba līgums uz nenoteiktu laiku. Darba līgumā jābūt ietvertai informācijai par:

* darba tiesisko attiecību sākuma datumu;
* profesiju, kurā Jūs strādāsiet;
* darba vietas adresi;
* darba algu;
* darba samaksas apmēru un izmaksas laiku;
* nolīgto dienas vai nedēļas darba laiku;
* ikgadējo apmaksāto atvaļinājuma ilgumu.

Pasākuma laikāJums saglabājas bezdarbnieka statuss.

Jūsu un darba devēja darba tiesiskās attiecības regulē **Darba likums.**

|  |  |
| --- | --- |
| **Darba devēja pienākumi** | |
| **1.** | Ievērot darba līgumā **noteiktās saistības** |
| **2.** | Veikt Jūsu nostrādātā laika uzskaiti un atbilstoši aprēķināt Jūsu darba algu |
| **3.** | Aprēķināto darba algu izmaksāt Jums katru mēnesi līdz darba līgumā noteiktajam datumam |
| **4.** | Jūsu slimības gadījumā apmaksāt darbnespējas lapu A |
| **5.** | Maksāt par Jums nodokļus (t.sk. informēt Jūs, ja darba devējs ir mikrouzņēmuma nodokļa maksātājs) |
| **6.** | Piešķirt un apmaksāt Jums ikgadējo atvaļinājumu |
| **7.** | Nodrošināt Jums darba vadītāju |
| **8.** | Iepazīstināt Jūs ar uzņēmuma darba kārtības noteikumiem, instrukcijām,darba drošības, ugunsdrošības un citiem noteikumiem |
| **9.** | Nodrošināt Jūs ar speciālo apģērbu un individuālajiem aizsardzības līdzekļiem, ja to paredz normatīvie akti |
| **10.** | Informēt NVA par katru Jūsu kavēto darba dienu |
| **11.** | Izbeidzot ar Jums darba tiesiskās attiecības, ievērot Darba likumā noteikto kārtību |

|  |  |
| --- | --- |
| **Jūsu pienākumi** | |
| **1.** | Darba līgumā noteiktajā darba laikā veikt amata aprakstā noteiktos pienākumus |
| **2.** | Informēt darba devēju par darba kavējumiem |
| **3.** | **Informēt savu nodarbinātības aģentu NVA vienas darba dienas laikā, ja**:  6.1. papildus dalībai Pasākumā, esat noslēdzis citu darba līgumu ar citu darba devēju (darot zināmu darba līgumā noteikto darba tiesisko attiecību ilgumu);  6.2. Valsts ieņēmumu dienestā esat reģistrējies kā pašnodarbināta persona (un ilgāk nekā divus mēnešus faktiski veicat valsts sociālās apdrošināšanas obligātās iemaksas);  6.3. esat uzņemts pamatizglītības vai vidējās izglītības programmā klātienē;  6.4. esat sasniedzis vecumu, kas dod tiesības saņemt valsts vecuma pensiju, vai sākat saņemt valsts vecuma pensiju (tai skaitā priekšlaicīgi);  6.5. atrodaties ieslodzījuma vietā, izņemot brīvības atņemšanas soda izciešanu atklātā cietumā, vai ilgstošas sociālās aprūpes vai sociālās rehabilitācijas institūcijā, kurā pakalpojumus pilnībā finansē no valsts vai pašvaldības budžeta;  6.6. pārceļaties uz pastāvīgu dzīvi ārpus Eiropas Savienības;  6.7. Jums ir iestājies 100 procentu darbspēju zudums;  6.8. esat atjaunots darbā ar tiesas spriedumu vai tiesas apstiprinātu izlīgumu ar darba devēju;  6.9. vairs neatbilstat Bezdarbnieku un darba meklētāju atbalsta likuma 2.panta otrās daļas kritērijiem, t.i. kopš iesaistes Pasākumā ir notikušas izmaiņas Jūsu pilsonībā vai uzturēšanās vai darba atļaujas termiņos. |
| **4.** | **Jūs zaudējat bezdarbnieka statusu, ja**   * esat sniedzis nepatiesas ziņas bezdarbnieka statusa saņemšanai un saglabāšanai; * bez attaisnojoša iemesla nepildāt bezdarbnieka pienākumus. |

**! Dienā, kad Jūs zaudējat bezdarbnieka statusu, Jūs vairs nevarat saņemt šī Pasākuma ietvaros piešķirtos NVA atbalsta pakalpojumus personām ar invaliditāti.**

|  |  |
| --- | --- |
| **Jūsu tiesības** | |
| **1.** | Pirms darba attiecību uzsākšanas iepazīties ar darba vietu, darba apstākļiem un veicamo darbu aprakstu |
| **2.** | Pieprasīt darba devējam darba samaksas aprēķinu, izziņu par aprēķināto un izmaksāto darba samaksu un samaksātajiem nodokļiem |
| **3.** | Saņemt apmaksātu atvaļinājumu. *Ikgadējo atvaļinājumu par pirmo darba gadu Jūs varat saņemt, ja darba vietā Jūs esat nostrādājis ne mazāk kā sešus mēnešus. Ja darba tiesiskās attiecības izbeidzat un neesat izmantojis ikgadējo apmaksāto atvaļinājumu, darba devējam Jums jāizmaksā kompensācija par neizmatoto atvaļinājumu* |
| **4.** | Vienlaikus strādāt arī pie cita darba devēja ***ārpus*** darba laika, kas noteikts Pasākumā, ja darba līgums ar citu darba devēju noslēgts uz noteiktu laiku − ***līdz diviem mēnešiem.*** *(Ja ar citu darba devēju darba līgums noslēgts uz ilgāku laiku par diviem mēnešiem, Jūs zaudēsiet bezdarbnieka statusu un Jums tiks pārtraukta dalība Pasākumā)* |
| **5.** | Pēc Jūsu vēlēšanās izbeigt darba līgumu, par to iepriekš paziņojot darba devējam. |
| **6.** | Pasākuma laikā pretendēt uz finanšu atbalstu transporta izdevumu segšanai vai dzīvojamās telpas īres izdevumu kompensācijai, iesaistoties atbalsta pasākumā “Atbalsts reģionālajai mobilitātei aktīvo nodarbinātības pasākumu ietvaros”. Lai pretendētu uz finanšu atbalstu, Jums 10 darba dienu laikā no darba tiesisko attiecību uzsākšanas, NVA filiālē ir jāiesniedz iesniegums. |
| **7.** | Paralēli dalībai Pasākumā iesaistoties neformālās izglītības programmā valsts valodas apguvei, vienlaikus saņemt finanšu atbalstu abu pasākumu ietvaros. |
| **8.** | Strādāt tieši Jums pielāgotā darba vietā. Darba vietu pielāgo saskaņā ar ergoterapeita atzinumā norādīto. Darba vietas pielāgojumi ir paredzēti Jums norādīto darba pienākumu izpildei |
| **9.** | Nepieciešamības gadījumā Jums ir tiesības saņemt surdotulka un atbalsta personas pakalpojumus. Asistenta pakalpojuma saņemšanai Jums jāvēršas vietējā pašvaldībā. |
| **10.** | Jūsu dalība Pasākumā tiek pārtraukta, ja Veselības un darbspēju ekspertīzes ārstu valsts komisija Jums nepagarina invaliditāti. Jums ir jāziņo par izmaiņām NVA. |

**Uzmanību!**

|  |
| --- |
| **Ja darba līgumā noteiktais netiek ievērots, informējiet par to NVA FILIĀLES darbinieku!** |
| **Darba strīdu ar darba devēju risināšanai Jums ir tiesības vērsties Valsts darba inspekcijā!** |

Ar informāciju iepazinos:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(datums) (bezdarbnieka paraksts, atšifrējums)*

1. Nodrošina tikai tad, ja atbalsta pakalpojumam piesakās darba devējs [↑](#footnote-ref-2)
2. Nodrošina tikai tad, ja atbalsta pakalpojumam piesakās bezdarbnieks [↑](#footnote-ref-3)
3. Nodrošina tikai tad, ja atbalsta pakalpojumam piesakās bezdarbnieks [↑](#footnote-ref-4)